༄།།བཙན་བྱོལ་བོད་མིའི་སྒྲིག་འཛུགས་ཀྱི་ལས་ཁུངས་ཨ་མ་ཁག་གི་གནས་གཞི་གངས་ཅན་སྐྱིད་གཤོངས་ནང་།སྤྱི་ཡོངས་ནས་བོད་ཡིག་བེད་སྤྱོད་ཀྱི་གནས་སྟངས་ནི་དགའ་འོས་པའི་གནས་སུ་ཡོད།དེ་ཡང་བོད་མིའི་སྒྲིག་འཛུགས་ཁོངས་བོད་མི་མང་སྤྱི་འཐུས་ལྷན་ཚོགས་དང་།འཛིན་སྐྱོང་བཀའ་ཤག།ཆེས་མཐོའི་ཁྲིམས་ཞིབ་ཁང་བཅས་མང་གཙོའི་ཀ་བ་གསུམ་གྱི་ལས་ཁུངས་མ་ལག་ཁག་དང་།དེ་མིན་དབུས་འོས་བསྡུ་ལས་ཁང་དང་།སྤྱི་ཁྱབ་རྩིས་ཞིབ་ལས་ཁང་།གཞུང་ཞབས་འདེམས་བསྐོ་ལྷན་ཁང་བཅས་རང་དབང་ཅན་གྱི་སྡེ་ཚན་གསུམ་ཡོད་པ་ཚང་མའི་ནང་།དགོས་པ་དམིགས་བསལ་ཡོད་རིགས་ཕུད་རྩ་བའི་ཉིན་རེའི་ལས་དོན་ཡོངས་རྫོགས་བོད་ཡིག་རང་གི་ཐོག་ནས་སྒྲུབ་བཞིན་ཡོད།